**ELŐTERJESZTÉS**

**Szombathely Megyei Jogú Város Közgyűlése 2024. október 10-i alakuló ülésére**

**Javaslat**

**az alpolgármesterek illetményének, költségtérítésének megállapítására**

A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 80. § (1) bekezdése szerint a főállású alpolgármester illetményének összegét a polgármester illetménye 70-90 %-a közötti összegben a képviselő-testület állapítja meg. A hatályos SZMSZ értelmében a Közgyűlés három alpolgármestert választ, akik főállásban látják el megbízatásukat.

A fent irányadó törvényi és önkormányzati rendeleti rendelkezés figyelembevételével javaslom a főállású alpolgármesterek illetményét havi bruttó 1.170.000,- Ft összegben megállapítani. A javaslat a polgármester illetménye 90%-ának megfelelő összegű illetményre irányul. A közszolgálati tisztviselőkről szóló 2011. évi CXCIX. törvény 131. § (1) bekezdése szerint az illetményt száz forintra kerekítve kell megállapítani és a kerekítés nem minősül munkáltatói intézkedésen alapuló, az általánostól eltérő illetmény-megállapításnak. Az Mötv. 80. § (3) bekezdése alapján a főállású alpolgármester havonta az illetményének 15 %-ában meghatározott összegű költségtérítésre jogosult. Amennyiben a Tisztelt Közgyűlés a javaslat támogatásával az alpolgármesterek illetményét a polgármester illetménye 90 %-ban állapítja meg, úgy az alpolgármesterek költségtérítése havonta bruttó 175.500,- Ft.

Tájékoztatom a Tisztelt Közgyűlést, hogy Kttv. 225/K. § (1) bekezdésében adott felhatalmazás alapján a Kttv. 141. § (6) bekezdésében foglaltak szerint államilag elismert nyelvvizsga eredményét igazoló bizonyítvány vagy azzal egyenértékű okirat bemutatása esetén angol, francia, német, arab, kínai és orosz nyelvek tekintetében alanyi jogon idegen-nyelvtudási pótlék jár. Az idegennyelvtudási-pótlék nem része az illetménynek, azon felül jár.

Javaslom továbbá, hogy a Tisztelt Közgyűlés az alpolgármesterek részére mobiltelefon-használatot biztosítson, amelynek költségeit Szombathely Megyei Jogú Város Polgármesteri Hivatala útján térít meg.

Tájékoztatom a Közgyűlést arról, hogy az előző ciklusban megválasztott alpolgármesterek részére a 2019-2024. közötti időszakban végzett munkájukért nem került sor jutalom kifizetésére.

A fentiek alapján kérem a Tisztelt Közgyűlést, hogy a határozati javaslatban foglaltaknak megfelelően az alpolgármesterek illetményét, költségtérítését megállapítani szíveskedjen.

**Szombathely, 2024. október 4.**

**/: Dr. Nemény András :/**

**I.**

**HATÁROZATI JAVASLAT**

**……./2024. (X.10.) Kgy. számú határozat**

1./ Szombathely Megyei Jogú Város Közgyűlése Dr. László Győző főállású alpolgármester illetményét az Mötv. 80. § (1) bekezdése alapján – a polgármester illetménye 90%-ának megfelelő összegben – havi bruttó 1.170.000,- Ft-ban állapítja meg.

2./ Az alpolgármester az Mötv. 80. § (3) bekezdése alapján havonta illetményének 15%-ában meghatározott összegű, azaz bruttó 175.500,- Ft összegű költségtérítésre jogosult.

3./ Szombathely Megyei Jogú Város Közgyűlése az alpolgármester részére mobiltelefon-használatot biztosít, amelynek költségeit Szombathely Megyei Jogú Város Polgármesteri Hivatala útján megtérít.

4./ A Közgyűlés felkéri a polgármestert a szükséges munkáltatói intézkedések megtételére.

**Felelős:** Dr. Nemény András polgármester

Dr. Károlyi Ákos jegyző

(A végrehajtás előkészítéséért:

Nagyné Dr. Gats Andrea, a Jogi és Képviselői Osztály vezetője,

Stéger Gábor, a Közgazdasági és Adó Osztály vezetője

Desits Zoltán, az Informatikai Iroda vezetője)

**Határidő:** azonnal

**II.**

**HATÁROZATI JAVASLAT**

**……./2024. (X.10.) Kgy. számú határozat**

1./ Szombathely Megyei Jogú Város Közgyűlése Dr. Horváth Attila főállású alpolgármester illetményét az Mötv. 80. § (1) bekezdése alapján – a polgármester illetménye 90%-ának megfelelő összegben – havi bruttó 1.170.000,- Ft-ban állapítja meg.

2./ Az alpolgármester az Mötv. 80. § (3) bekezdése alapján havonta illetményének 15%-ában meghatározott összegű, azaz bruttó 175.500,- Ft összegű költségtérítésre jogosult.

3./ Szombathely Megyei Jogú Város Közgyűlése az alpolgármester részére mobiltelefon-használatot biztosít, amelynek költségeit Szombathely Megyei Jogú Város Polgármesteri Hivatala útján megtérít.

4./ A Közgyűlés felkéri a polgármestert a szükséges munkáltatói intézkedések megtételére.

**Felelős:** Dr. Nemény András polgármester

Dr. Károlyi Ákos jegyző

(A végrehajtás előkészítéséért:

Nagyné Dr. Gats Andrea, a Jogi és Képviselői Osztály vezetője,

Stéger Gábor, a Közgazdasági és Adó Osztály vezetője

Desits Zoltán, az Informatikai Iroda vezetője)

**Határidő:** azonnal

**III.**

**HATÁROZATI JAVASLAT**

**……./2024. (X.10.) Kgy. számú határozat**

1./ Szombathely Megyei Jogú Város Közgyűlése Horváth Soma főállású alpolgármester illetményét az Mötv. 80. § (1) bekezdése alapján – a polgármester illetménye 90%-ának megfelelő összegben – havi bruttó 1.170.000,- Ft-ban állapítja meg.

2./ Az alpolgármester az Mötv. 80. § (3) bekezdése alapján havonta illetményének 15%-ában meghatározott összegű, azaz bruttó 175.500,- Ft összegű költségtérítésre jogosult.

3./ Szombathely Megyei Jogú Város Közgyűlése az alpolgármester részére mobiltelefon-használatot biztosít, amelynek költségeit Szombathely Megyei Jogú Város Polgármesteri Hivatala útján megtérít.

4./ A Közgyűlés felkéri a polgármestert a szükséges munkáltatói intézkedések megtételére.

**Felelős:** Dr. Nemény András polgármester

Dr. Károlyi Ákos jegyző

(A végrehajtás előkészítéséért:

Nagyné Dr. Gats Andrea, a Jogi és Képviselői Osztály vezetője,

Stéger Gábor, a Közgazdasági és Adó Osztály vezetője,

Desits Zoltán, az Informatikai Iroda vezetője)

**Határidő:** azonnal